CELEX: 62009CN0251
Language: el
Date: 2009-07-07 00:00:00
Title: Υπόθεση C-251/09: Προσφυγή της 7ης Ιουλίου 2009 — Επιτροπή των Ευρωπαϊκών Κοινοτήτων κατά Κυπριακή Δημοκρατία

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/5
            
         Προσφυγή της 7ης Ιουλίου 2009 — Επιτροπή των Ευρωπαϊκών Κοινοτήτων κατά Κυπριακή Δημοκρατία
   (Υπόθεση C-251/09)
   2009/C 233/09
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: C. Zadra και I. Χατζηγιάννης)
   
      Καθής: Κυπριακή Δημοκρατία
   
      Αιτήματα
   
   
               —
            
            
               να αναγνωρίσει ότι η Κυπριακή Δημοκρατία παρέβη τις υποχρεώσεις της δυνάμει των άρθρων 4 παράγραφος 2 και 31 παράγραφος 1 α) της οδηγίας 93/38/ΕΟΚ (1), καθώς και του άρθρου 1 παράγραφος 1 της οδηγίας 92/13/ΕΟΚ (2).
            
         
               —
            
            
               να καταδικάσει την Κυπριακή Δημοκρατία στη δικαστική δαπάνη.
            
         
      Ισχυρισμοί και κύρια επιχειρήματα
   
   Η Αρχή Ηλεκτρισμού Κύπρου θεωρείται να έχει παραβιάσει τις Οδηγίες 93/38/ΕΟΚ και 92/13/ΕΟΚ κατά τον διαγωνισμό με αριθμό αναφοράς 40/2005 που αφορούσε σύμβαση για τη μελέτη, προμήθεια και κατασκευή της τέταρτης μονάδας στο θερμοηλεκτρικό σταθμό του βασιλικού.
   Όσον αφορά την παραβίαση των άρθρων 4, παρ.2 και 31, παρ.1 της οδηγίας 93/38, η Επιτροπή θεωρεί ότι η παραβίαση οφείλεται στους λόγους απόρριψης της προφοράς του καταγγέλλοντος και αποδοχής της προσφοράς του ετέρου των διαγωνιζόμενων επί βάση ενός κριτηρίου, το οποίο δεν αναφερόταν σαφώς στη διακήρυξη.
   Όσον αφορά την παραβίαση της δικονομικής οδηγίας 92/13, η Επιτροπή θεωρεί ότι, πρώτον, στο μέτρο που η ίδια η αναθέτουσα αρχή δημιούργησε με την συμπεριφορά της μια κατάσταση αβεβαιότητας όσον αφορά την ερμηνεία η οποία έπρεπε να δοθεί στους λόγους οι οποίοι οδήγησαν στην απόρριψη της προσφοράς του καταγγέλλοντος, παραβίασε την Οδηγία 92/13, όπως αυτή ερμηνεύεται υπό το πρίσμα επιδιωκόμενου από αυτήν σκοπού της αποτελεσματικότητας και δεύτερον ότι η αναθέτουσα αρχή δεν δύναται να αιτιολογήσει την απόφασή της με μια απλή παραπομπή στις εκθέσεις αξιολόγησης.
   
      (1)  του Συμβουλίου της 14ης Ιουνίου 1993 περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών, και των τηλεπικοινωνιών.
   ΕΕ L 199, σ. 84
   
      (2)  του Συμβουλίου της 25ης Φεβρουαρίου 1992 για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών.
   ΕΕ L 76, σ. 14